b'\n_START_ARTICLE_\nMarjan Poto\xc4\x8dnik\n_START_SECTION_\n\xc5\xbdivljenjepis\n_START_PARAGRAPH_\nMarjan Poto\xc4\x8dnik je doma v \xc5\xa0kofji Loki, kjer je tudi obiskoval osnovno \xc5\xa1olo. \xc5\xa0olanje je nadaljeval na Srednji \xc5\xbeivilski \xc5\xa1oli v Kranju in Ljubljani._NEWLINE_Redovni\xc5\xa1ko pot je za\xc4\x8del v Vipavskem Kri\xc5\xbeu, kjer je opravil postulat in noviciat. Prve zaobljube je naredil 10. septembra 2000 v kapucinski cerkvi v Vipavskem Kri\xc5\xbeu. Od takrat dalje je bil v samostanu v \xc5\xa0tepanji vasi. Leta 2000 je za\xc4\x8del s \xc5\xa1tudijem na Teolo\xc5\xa1ki fakulteti v Ljubljani._NEWLINE_2. oktobra 2005 je v kapucinski cerkvi sv. Ane v \xc5\xa0kofji Loki napravil ve\xc4\x8dne zaobljube. 20. novembra istega leta pa je prejel diakonsko posve\xc4\x8denje. V duhovnika je bil posve\xc4\x8den 29. junija 2006, novo ma\xc5\xa1o je imel v \xc5\xa0kofji Loki.'